ปลัดคลังเชื่อมือผู้ว่าธปท.ดูแลค่าบาทแข็งอยู่หมัด
"อารีพงษ์" เชื่อฝีมือ "ประสาร" ดูแลค่าบาทได้ดี พร้อมยืนยันคลังไม่เก็บภาษีส่วนต่างดอกเบี้ย เพราะจะเป็นการส่งสัญญาณผิดไม่ต้อนรับเงินทุนต่างชาติ
15 ต.ค. 2553

"อารีพงษ์" เชื่อฝีมือ "ประสาร" ดูแลค่าบาทได้ดี พร้อมยืนยันคลังไม่เก็บภาษีส่วนต่างดอกเบี้ย เพราะจะเป็นการส่งสัญญาณผิดไม่ต้อนรับเงินทุนต่างชาติ
นายอารีพงศ์ ภู่ชอุ่ม ปลัดกระทรวงการคลัง กล่าวว่า การดูแลอัตราแลกเปลี่ยนค่าเงินบาทที่แข็งขึ้นต่อเนื่อง เป็นหน้าที่ของธนาึคารแห่งประัเทศไทย (ธปท.) และเชื่อว่า นายประสาร ไตรรัตน์วรกุล ผู้ว่า ธปท. คนใหม่ จะบริหารดูแลค่าเงินบาทได้ เพราะัมีประสบการณ์จากภาคเอกชนมาก่อน ทำให้เห็นภาพผลกระทบที่เ้กิดขึ้นชัดเจน และได้ีรับฟังแนวทางจากภาคเอกชนมาตลอด ทำให้เชื่อในตัวนายประสารว่าจะดูแลเรื่องนี้ได้เป็นอย่างดี
ปลัดคลัง กล่าวว่า ขณะคลังยังไม่มีแนวคิดในการจัดเก็บภาษีจากส่วนต่างอัตราดอกเบี้ยในประเทศและต่างประเทศตามข้อเสนอของภาคเอกชน เนื่องจากเป็นเรื่องที่ทำได้ยาก และเชื่อว่าคงไม่มีประเทศใดอยากใช้นโยบายดังกล่าว เพราะจะเป็นการส่งสัญญาณว่าไม่ต้องการเงินทุนจากต่างประเทศ
สำหรับการยกเลิกยกเว้นภาษีหัก ณ ที่จ่าย 15% สำหรับดอกเบี้ยพันธบัตรของรัฐบาล รัฐวิสาหกิจ และธนาคารแห่งประเทศไทยที่ถือโดยนักลงทุนต่างชาตินั้น ถือเป็นมาตรการที่ส่งลงมาเพื่อช่วยสร้างความเป็นธรรมและความเสมอภาคให้แก่ นักลงทุนทั้งในและต่างประเทศ ไม่ใช่มาตรการเพื่อสกัดกั้นเม็ดเงินลงทุนจากต่างชาติ เพียงแต่เป็นการชะลอการไหลเข้าของเม็ดเงินลงทุนให้มีเสถียรภาพมากขึ้น เพราะในช่วง 3 เดือนที่ผ่านมามีเม็ดเงินลงทุนต่างชาติไหลเข้ามาในประเทศเป็นจำนวนมาก และส่งผลให้เงินบาทปรับตัวแข็งค่าอย่างชัดเจนในขณะนี้และส่งผลกระทบกับภาค ธุรกิจของประเทศ